Document ID: 31990R1237

Ir-Regolament tal-Kunsill (KEE) Nru 1237/90
tal-25 ta' April 1990
dwar il-konklużjoni tal-Ftehim bejn il-Komunità Ekonomika Ewropea u r-Repubblika tas-Sierra Leone dwar is-sajd ’il barra mis-Sierra Leone
IL-KUNSILL TAL-KOMUNITAJIET EWROPEJ,
Wara li kkunsidra it-Trattat li jistabbilixxi l-Komunità Ekonomika Ewropea, u partikolarment, l-Artikolu 43 tiegħu,
Wara li kkunsidra l-Att ta' Adeżjoni ta' Spanja u l-Portugall, u partikolarment l-Artikolu 155(2)(b) tiegħu,
Wara li kkunsidra l-proposta tal-Kummissjoni [1],
Wara li kkunsidra l-opinjoni tal-Parlament Ewropew [2],
Billi l-Komunità u r-Repubblika tas-Sierra Leone innegozjaw u inizzjalaw Ftehim rigward is-sajd li joħloq opportunitajiet ta' sajd għas-sajjieda tal-Komunità fl-ilmijiet li fuqhom is-Serra Leone għandha sovranità jew ġurisdizzjoni;
Billi, skond l-artikolu 155(2)(b) ta' l-Att ta' l-Adeżjoni, huwa l-Kunsill li jistabbilixxi l-proċeduri xierqa biex jittieħdu in konsiderazzjoni l-interessi kollha jew parti minnhom tal-Gżejjer tal-Kanarji meta tadotta d-Deċiżjonijiet, skond il-meriti tal-każ, partikolarment bil-għan illi jintlaħqu ftehim ma’ pajjiżi terzi rigward is-sajd;
Billi il-każ in eżami jitlob illi jiġu stabbiliti l-proċeduri msemmija;
Billi huwa fl-interess tal-Komunità illi tapprova l-ftehim imsemmi,
ADOTTA DAN IR-REGOLAMENT:
Artikolu 1
Il-ftehim bejn il-Komunità Ekonomika Ewropea u r-Repubblika tas-Sierra Leone fir-rigward tas-sajd ’il barra mis-Sierra Leone qiegħed jiġi hawnhekk approvat f'isem il-Komunità.
It-test tal-Ftehim huwa anness ma’ dan ir-Regolament.
Artikolu 2
Bil-għan illi jittieħdu in konsiderazzjoni l-interessi tal-Gżejjer Kanarji, il-Ftehim imsemmi fl-Artikolu 1 u, sakemm ikun meħtieġ għall-implimentazzjoni tiegħu, d-disposizzjonijiet tal-politika komuni tas-sajd li f'dak li għandu x’jaqsam mal-konservazzjoni u l-immaniġġjar tar-riżorsi tas-sajd, għandhom japplikaw għall-vetturi li jbaħħru taħt il-bandiera ta' Spanja, li huma rreġistrati fuq bażi permanenti fir-reġistru ta' l-awtoritajiet relevanti fuq il-livell lokali ("Reġistru: de base") fil-Gżejjer tal-Kanarji, taħt il-kondizzjonijiet speċifikati f'Nota 6 ma’ l-ANNESS I mar-Regolament tal-Kunsill (KEE) Nru 1135/88 tas-7 ta' Marzu 1988 li tirrigwarda d-definizzjoni tal-kunċett ta' "prodott oriġinarju" u l-metodi tal-koperazzjoni amministrattiva fil-kummerċ bejn it-territorju doganali tal-Komunità, Ceuta u Melilla u l-Gżejjer tal-Kanarji [3], kif emendat b’ Regolament (KEE) Nru 3902/89 [4].
Artikolu 3
Il-President tal-Kunsill qiegħed jiġi awtorizzat hawnhekk illi jinnomina l-persuni illi għandhom il-poter li jiffirmaw il-Ftehim biex jorbtu lill-Komunità.
Artikolu 4
Dan ir-Regulation għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 t' April 1990.

Labels: 18
15
6